OpenLLM-France/wikimedia huggingface dataset:
# Kozlóvskaia

Kozlóvskaia (en rus: Козловская) és un poble de la República de Komi, a Rússia, segons el cens del 2010 tenia 43 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# L'home de les mil cares

L'home de les mil cares (títol original en anglès: Man of a Thousand Faces) és una pel·lícula estatunidenca de Joseph Pevney, estrenada el 1957. Ha estat doblada al català.

## Argument

Biografia de l'actor Lon Chaney. Creixent amb pares sords, descobreix que li agrada ser diferent. Com a actor, posa aquell coneixement (juntament amb molt maquillatge i talent) per interpretar una varietat de caràcters estranys, inusuals, adoptant les seves característiques tan minuciosament fins a arribar a ser conegut com l'Home de Mil Cares.

## Repartiment

* James Cagney: Lon Chaney
* Dorothy Malone: Cleva Creighton Chaney
* Jane Greer: Hazel Bennet Chaney
* Marjorie Rambeau: Gert
* Jim Backus: Clarence Locan
* Robert Evans: Irving Thalberg
* Celia Lovsky: Sra. Chaney
* Jeanne Cagney: Carrie Chaney
* Jack Albertson: Dr. J. Wilson Shiels
* Roger Smith: Creighton Chaney als 21 anys
* Robert Lyden: Creighton Chaney als 13 anys
* Rickie Sorensen: Creighton Chaney als 8 anys
* Dennis Rush: Creighton Chaney als 4 anys
* Nolan Leary: Pa Chaney
* Simon Scott: Carl Hastings
* Clarence Kolb: ell mateix
* Danny Beck: Max Dill
* Philip Van Zandt: George Loane Tucker
* Hank Mann: un criat
* 'Snub' Pollard: un criat
* Troy Donahue: l'assistant del director a Bullpen

## Premis i nominacions
### Nominacions

* 1958: Oscar al millor guió original per Ralph Wheelwright, R. Wright Campbell, Ivan Goff i Ben Roberts

## Referències

* ↑ esadir.cat. Man of a thousand faces. esadir.cat.
* ↑ «Man of a thousand faces». The New York Times.
# Lagos (pare de Ptolemeu)

Lagos (en llatí Lagus, en grec antic Λάγος) era el pare o suposat pare de Ptolemeu I Sòter, el fundador dels làgides o dinastia ptolemaica egípcia.
Lagos era un general macedoni d'obscur origen segons Plutarc, que es va casar amb Arsínoe, una de les concubines de Filip II de Macedònia. El rumor deia que Arsínoe estava embarassada quan es va casar amb Lagos i per això es va suposar sovint que Ptolemeu era fill en realitat de Filip i no de Lagos, segons Pausànies, Quint Curci Ruf i l'enciclopèdia Suides. Teòcrit de Siracusa diu que Ptolemeu era descendent d'Hèracles, i segurament amb això el fa fill de Filip.
Més tard sembla que va estar casar amb Antígona la neboda d'Antípater, amb la que va ser pare de Berenice I, germanastra i esposa de Ptolemeu I.

## Referències

* ↑ 1.Lagus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 712
Viccionari
# Lagorce (Gironda)

Lagorce és un municipi francès, situat al departament de la Gironda i a la regió de la Nova Aquitània. És un dels municipis situats al País Gavai o Gavacheria, que tot i trobar-se geogràficament a Occitània és de parla oïl (saintongesa)

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 863 | 905 | 892 | 1.046 | 1.238 | 1.294 | 1.587 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Thérèse Cablot | |
| 2008- | Serge Faure | |

## Referències

* ↑ Toponímia occitana
# La Malera

La Malera és una muntanya de 877 metres que es troba al municipi de les Avellanes i Santa Linya, a la comarca catalana de la Noguera.
Al cim podem trobar-hi un vèrtex geodèsic (referència 254100001).
Aquest cim està inclòs al llistat dels 100 cims de la FEEC

## Referències

* ↑ Cortès, Manuel. El Montsec i muntanyes veïnes : guia excursionista. Lleida: Centre Excursionista de Lleida, 1984, p. 13 i 87. ISBN 84-398-2235-9.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 16 juliol 2022].
# La Muntanyeta (Formiguera)

La Muntanyeta és una muntanya de 2.413,6 m d'altitud situada en el vessant nord-est del Massís del Carlit, en el terme comunal de Formiguera, a la comarca del Capcir, de la Catalunya del Nord. Està situat en el centre de la zona de l'extrem de ponent del terme comunal de Formiguera. És a llevant del Pic i del Coll de l'Home Mort, al nord-est del Puig de Camporrells i al sud-est del Puig de Morters.

## Referències

* ↑ La Muntanyeta en els ortofotomapes de l'IGN
# Punt nodal

El punt nodal són dos punts conjugats, N i N', els quals es troben sobre l'eix òptic, i tenen un augment angular de valor 1.
Si un raig travessa un sistema òptic formant uns angles σ i δ amb l'eix òptic, tal com es veu en la figura 2, es defineix l'augment angular del sistema y com el quocient entre σ i δ. y'= δ/σ. Així, un raig que entra en el sistema amb un angle σ passarà pel punt nodal objecte si surt del sistema amb un angle δ=σ i passarà de manera real o virtual pel punt nodal imatge. Quan els índexs fora del sistema òptic són iguals, els punts nodals estan sobre els plans principals.
Jugant amb el punt nodal podem crear trucatges en la imatge, tot enganyant l'espectador.

## Bibliografia

* «Què és el punt nodal?». Quèquicom, 01-12-2017.
* «Efectes especials». Quèquicom, 01-11-2017.
* Baró, M. D.. Tècniques experimentals en física: Guions de laboratori. Òptica i termodinàmica. Servei de Publicacions de la Universitat Autònoma de Barcelona, p. 36-37.
# Agustí Solé i Xarpell

Agustí Solé i Xarpell (Solsona, 8 de desembre de 1887 - 3 de setembre de 1953) va ser un metge català.
Acabà els estudis de medicina el 1910 i l'especialitat en cirurgia el 1911. El 1917 formava part de la a Junta de Sanitat com a vocal. L'any 1921 és nomenat metge titular de Solsona.
Políticament, l'abril de 1924 és nomenat Tinent d'Alcalde i uns dies després passa a formar part de la comissió d'Hisenda, juntament amb Joan Coromines Montanyil i Joan Guitart Armengol. El 1944 prengué possessió com a alcalde, però no pogué exercir per por als maquis, i fou destituït pel governador.
Participà en diverses entitats. Fou un dels primers components de l'orquestra la "Lira Solsonina", on hi tocava el clarinet. L'any 1919 és nomenat President de la Junta de 1'Orfeó Nova Solsona. Des del 1928 va ser Administrador de la Confraria de la Mare de Déu del Claustre, patrona de Solsona. Del 1929 al 1931 va ser president del Club de Futbol Solsona.

## Enllaços externs

* Agustí Solé i Xarpell a la Galeria de Metges Catalans

## Referències

* 1 2 3 Coromines, Marcel «L'impacte social d'un metge de poble de principis del segle XX: Agustí Solé i Xarpell». Gimbernat, 25, 1996, pàg. 83-91 [Consulta: 17 octubre 2017].
# Tanah Datar

Tanah Datar (també Batu Bahara Urung Tanah Datar) fou un dels estats de la confederació (urung) de Batoe Bahara a les Índies Orientals Holandeses. Tenia una superfície de 84 km² i estava situat a la costa oriental de Sumatra. A l'inici del segle xx es va fer una concessió d'explotació a Lima Puloh i a Tanah Datar cobrint una superfície de 15,93 km² a favor de Richard Friedrich comte de Bentheim-Tecklenburg-Rheda; la concessió de Tanah Datar va expirar el 1962.

## Banderes

* Bandera, model 1
* Bandera, model 2
* Bandera, model 3

## Referències

* A. Flicher, Les Etats princiers des Indes néerlandaises, Dreux 2009
# Yera

Yera és una localitat del municipi de Vega de Pas (Cantàbria, Espanya). L'any 2004 tenia 140 habitants. La localitat es troba a 569 metres d'altitud sobre el nivell del mar, i a 2,5 quilòmetres de la capital municipal de Vega de Pas.

## Ferrocarril

La localitat compta amb una antiga estació de ferrocarril del malmès Ferrocarril Santander-Mediterrani, que mai va arribar a funcionar i que va ser subhastat el 1924.

## Referències

* ↑ «Núcleos de población | Vega de Pas | Cantabria 102 Municipios» (en castellà), 16-01-2020. [Consulta: 10 abril 2023].
* ↑ Dobeson, Kenneth M. El Ferrocarril Santander Mediterráneo. (en castellà). Madrid: Aldaba Ediciones, 1988, p. 155.
# Aloïse (pel·lícula)

Aloïse és una pel·lícula dramàtica francesa de 1975 dirigida per Liliane de Kermadec. Va ser inscrita al 28è Festival Internacional de Cinema de Canes.

## Argument

L'artista suïssa malograda Aloïse Corbaz troba feina a la cort del kaiser alemany Guillem II com a institutriu i se n'enamora. En esclatar la Primera Guerra Mundial és repatriada. Mostra símptomes francs de bogeria i és hospitalitzada.

## Repartiment

* Isabelle Huppert - Aloise jove / Aloise de nena
* Delphine Seyrig - Aloïse adulte / Aloïse com a adulta
* Marc Eyraud - El pare d'Aloïse / El pare d'Aloïse
* Michael Lonsdale - El metge director / El segon metge
* Valérie Schoeller - Elise jove / Elise de petita
* Monique Lejeune - Élise adulte / Élise com a adulta
* Julien Guiomar - El director de teatre
* Roger Blin - El professor de cant
* Jacques Debary - l'antic director
* Roland Dubillard - el professor
* Jacques Weber -l'enginyer
* Nita Klein - la cap d'infermera
* Hans Verner - el capellà
* Alice Reichen - 'el micròfon'
* François Chatelet - el sacerdot
* Fernand Guiot - el sacerdot de l'asil

## Premis i distincions

* Césars 1976: Nominació al César a la millor actriu secundària per Isabelle Huppert
* Selecció oficial Festival de Canes
* Selecció oficial del Festival de Venècia

## Referències

* ↑ Aloïse al web de la Cinemateca francesa
* ↑ «Festival de Cannes: Aloïse». festival-cannes.com. [Consulta: 27 abril 2009].

## Enllaços externs

* Escena de la pel·lícula a YouTube
# Rodalquilarita

La rodalquilarita és un mineral de la classe dels òxids. Rep el nom de la localitat de Rodalquilar, al municipi de Níjar (Andalusia, Espanya), la seva localitat tipus.

## Característiques

La rodalquilarita és un òxid de fórmula química Fe₂(TeO₂OH)₃(TeO₃)Cl. Va ser aprovada com a espècie vàlida per l'Associació Mineralògica Internacional l'any 1967. Cristal·litza en el sistema triclínic. La seva duresa a l'escala de Mohs es troba entre 2 i 3.
Segons la classificació de Nickel-Strunz, la rodalquilarita pertany a «04.JL - Tel·lurits amb anions addicionals, sense H₂O» juntament amb els següents minerals: mackayita, mroseïta, pingguïta, tlapallita i girdita.
L'exemplar que va servir per a determinar l'espècie, el que es coneix com a material tipus, es troba conservat al Museu d'Història Natural de París.

## Formació i jaciments

Va ser descoberta al filó 340 de la localitat de Rodalquilar, dins el municipi de Níjar, a la província d'Almeria (Andalusia, Espanya). També ha estat descrita al jaciment de Wendy, a la mina Tambo (Coquimbo, Xile), i en diversos indrets del comtat de Cochise (Arizona, Estats Units).

## Referències

* ↑ «Rodalquilarite» (en anglès). Mindat. [Consulta: 25 desembre 2019].
# UFC

UFC té els següents significats:
* Ultimate Fighting Championship
* Union des Forces du Changement, un partit polític de Togo.
* Universidade Federal do Ceará, Universitat a Fortaleza, Ceará, Brasil.
* Unitat formadora de colònies
* United Fruit Company
Université de Franche-Comté, universitat de Besançon.
# Tècnica científica

Una tècnica científica és qualsevol procés sistemàtic d'obtenir informació sobre una naturalesa científica o obtenir un material desitjat o un producte.
Les tècniques científiques es poden dividir en molts grups diferents, per exemple:
* Tècniques preparatives
** Tècniques de síntesi, p. Ex. l'ús de reactius Grignard en química orgànica
** Tècniques de creixement, p. Ex. creixement d'un cristal o cultiu cel·lular en biologia
** Tècniques de purificació, en química
* Tècniques de mesura
** Tècniques d'anàlisi, p. Ex. aquelles que revelen la composició atòmica o molecular.
** Tècniques de caracterització, p. Ex. aquelles que mesuren una certa propietat d'un material.
** Tècniques d'imatges, p. Ex. microscòpia
En alguns casos, aquests mètodes s'han convertit en tècniques instrumentals que requereixen equips cars. Això és particularment cert en ciències com física, química i astronomia. És acostumat a abreujar els noms de les tècniques en sigles, encara que això no es mantingui per a totes. Particularment, l'arribada de l'ordinador ha donat lloc a una veritable proliferació en la quantitat de tècniques fins al punt que pocs científics encara tenen una bona visió sobre tot el que hi ha disponible.
# Unitat didàctica

Una unitat didàctica és un instrument o unitat de treball docent, que hauria de permetre l'organització, l'articulació i l'ajustament de la tasca educativa. Com que la unitat didàctica és la descripció d'una tasca que encara no està feta, ha de ser entesa com la descripció de les intencionalitats educatives.
S'entén com a unitat de treball car ha de servir per englobar en si mateixa els elements del currículum amb un eix organitzador, i en tant explicitació del procés ensenyament-aprenentatge.
L'articulació de la unitat didàctica s'ha d'acomplir en la interdependència dels elements que la conformen.

## Elements

Els elements que ha de tenir una unitat didàctica poden canviar segons el sistema educatiu que siga, i segons l'escola pedagògica. De tota manera, alguns dels elements que haurien d'estar presents són:
* Eix organitzador
* Objectius que s'han d'assolir per part de l'alumnat.
* Coneixements que s'han d'impartir
* Activitats
* Atenció a la diversitat
* Temporalització
* Recursos materials i humans
* Sistema d'avaluació

## Referències

* ↑ Doqua. «🏅Com fer una unitat didàctica pas a pas - Elements i exemples», 26-08-2022. [Consulta: 1r abril 2024].
* ↑ «Unitat didàctica o Situació d’aprenentatge?» (en castellà), 23-02-2023. [Consulta: 1r abril 2024].
* ↑ Gómez, Claudia Martínez. «La Unidad Didáctica: Definición y Características | Actualizado abril 2024» (en castellà), 08-12-2023. [Consulta: 13 abril 2024].
* ↑ Moreno, Anabel. «DEFINICIÓN de UNIDAD DIDÁCTICA por AUTORES» (en castellà), 07-08-2023. [Consulta: 11 maig 2024].
* ↑ «Unidad didáctica: definición y estructura - Escuela Digital» (en castellà), 15-12-2023. [Consulta: 11 maig 2024].
* ↑ vasensi2. «edu21 inthenewschool», 29-11-2017. [Consulta: 11 maig 2024].

## Bibliografia

* de Pablo, Paloma; Vélez, Rosi. Unidades didácticas, proyectos y talleres (en castellà). Madrid: Alhambra Longman, 1993. ISBN 8420523801.
Viccionari

## Vegeu també

* Taxonomia de Bloom
# Tsagàtui

Tsagàtui (en rus: Цагатуй) és un poble de la República de Buriàtia, a Rússia, segons el cens del 2020 tenia 662 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Trichomycterus iheringi

Trichomycterus iheringi és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 16,1 cm de llargària total.

## Distribució geogràfica

Es troba al Brasil.

## Referències

* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eigenmann, C. H. 1917. Descriptions of sixteen new species of Pygidiidae. Proc. Am. Philos. Soc. v. 56: 690-703.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Unión Deportiva Huesca

La Unión Deportiva Huesca fou un antic club de futbol aragonès de la ciutat d'Osca.
El club va néixer l'any 1940 després de la fusió del Club Deportivo Español i el Club Deportivo Huesca. L'any 1956 va desaparèixer, agafant el seu relleu a la ciutat d'Osca la Sociedad Deportiva Huesca, fundada el 1960.

## Palmarès

* Tercera Divisió espanyola de futbol:
** 1948, 1950

## Referències

* ↑ UD Huesca, Unión Deportiva Huesca a BDFutbol

## Bibliografia

* Martínez Calatrava, Vicente (2004). Historia y estadística del fútbol español. Cuarta parte. Del gol de Zarra al gol de Marcelino (1950-1964). ISBN 978-84-609-2967-3.
* Federación Española de Fútbol (1942). Anuario.
* Federación Española de Fútbol (1956). Anuario.
# Uranoscopus guttatus

Uranoscopus guttatus és una espècie de peix pertanyent a la família dels uranoscòpids.

## Descripció

* Pot arribar a fer 20 cm de llargària màxima.

## Hàbitat

És un peix marí, demersal i de clima tropical.

## Distribució geogràfica

Es troba al mar Roig i Pondicherry (l'Índia).

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius).
* ↑ uBio (anglès)
* ↑ Cuvier, G. & A. Valenciennes, 1829. Histoire naturelle des poissons. Tome troisième. Suite du Livre troisième. Des percoïdes à dorsale unique à sept rayons branchiaux et à dents en velours ou en cardes. Hist. Nat. Poiss. v. 3: i-xxviii + 2 pp. + 1-500, Pls. 41-71.
* ↑ The Taxonomicon (anglès)
* 1 2 3 4 FishBase (anglès)
* ↑ Assadi, H. i R. Dehghani P., 1997. Atlas of the Persian Gulf and the Sea of Oman fishes. Iranian Fisheries Research and Training Organization, l'Iran.
* ↑ Goren, M. i M. Dor, 1994. An updated checklist of the fishes of the Red Sea (CLOFRES II). The Israel Academy of Sciences and Humanities, Jerusalem, Israel. 120 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Ushuaïa Eivissa Beach Hotel

Ushuaïa Eivissa Beach Hotel és una marca pertanyent al grup empresarial Palladium Hotel Group. La marca va ser fundada l'any 2011 després de la trobada d'Abel Matutes i Yann Pissenem. La marca compta amb 2 hotels: el primer es diu The Ushuaïa Club inaugurat l'any 2011 a l'illa d'Eivissa. El segon hotel anomenat The Ushuaïa Tower va obrir l'any següent. Tots dos hotels estan situats a platja d'en Bossa.
El club té capacitat per més de més de 4.000 persones i és un dels clubs més grans del món amb algunes de les habitacions de l'hotel orientades a la pista de ball. La discoteca sovint acull molts discjòqueis notables.
El juliol de 2019, el club va acollir Swedish House Mafia durant la seva gira «Save the World Reunion». La discoteca es deia anteriorment Hotel Fiesta Club fins que es va transformar en Ushuaïa.
Després del tancament de la discoteca Space Eivissa el 2016, Ushuaïa Entertainment va comprar el club i el va reobrir un any després amb el nom de Hï Ibiza. El local inclou un club i un teatre més tres zones a l'aire lliure. El 2018, Hï Ibiza va acollir el 20è aniversari dels DJ Awards.

## Vegeu també

* Llista de discoteques d'Eivissa

## Referències

* ↑ "About Palladium Hotel Group". Information about the Hotel Chain. Palladium Hotels. Retrieved 4 September 2014.
* ↑ «Ushuaia Ibiza - Official Web». www.theushuaiaexperience.com.
* ↑ Staples, Derek. «DAVID GUETTA LOCKS AFROJACK, OLIVER HELDENS, SAM FELDT, MORE FOR ‘BIG’ RESIDENCY». DJ Mag. Thrust Publishing Ltd. [Consulta: 4 juliol 2017].
* ↑ «Swedish House Mafia performs at Ushuaïa Ibiza». Ibiza Spotlight.
* ↑ «Swedish House Mafia return to Ushuaïa Ibiza this summer». mixmag.net.
* ↑ «Swedish House Mafia Add Ushuaïa in Ibiza to 2019 Show Itinerary». EDM.com, 24-04-2019. Arxivat 25 August 2022$^{[Datemismatch]}$ a Wayback Machine. «Còpia arxivada». Arxivat de l'original el 2022-08-25. [Consulta: 25 agost 2022].
* ↑ «Hï Ibiza - Info, DJ listings and tickets - Ibiza Spotlight».
* ↑ «Hï Ibiza - Brand-New Club in Ibiza, Spain». www.hiibiza.com. Arxivat de l'original el 2018-09-25. [Consulta: 25 agost 2022].
* ↑ «About the DJ Awards». Arxivat de l'original el 2020-08-11. [Consulta: 25 agost 2022].
# Turpial de Martinica

El turpial de Martinica (Icterus bonana) és un ocell de la família dels ictèrids (Icteridae).

## Hàbitat i distribució

Habita la selva pluvial i camp obert amb arbres dispersos de l'illa de Martinica, a les Antilles..

## Referències

* ↑ «Turpial de Martinica». Cercaterm. TERMCAT, Centre de Terminologia. Rev. 20/01/2023(català)
# Valor nul

En la ciència, un valor o resultat nul és un resultat sense el contingut previst, és a dir, el resultat proposat està absent. És un resultat experimental que no mostren un efecte contrari esperat. Això no implica un resultat de zero o res, simplement un resultat que no és compatible amb la hipòtesi. El terme és una traducció del llatí científic nullus resultarum, significant "sense conseqüència".

## Referències

* ↑ Giunti, C.; et al. «New ordering principle for the classical statistical analysis of Poisson processes with background». Phys. Rev. D, vol. 59, 5, 1999, pàg. 053001. DOI: 10.1103/PhysRevD.59.053001.
# Valdepeñas de la Sierra

Valdepeñas de la Sierra és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Valledolmo

Valledolmo (sicilià Vaddilurmu) és un municipi italià, dins de la ciutat metropolitana de Palerm. L'any 2007 tenia 4.148 habitants. Limita amb els municipis d'Alia, Sclafani Bagni, Castronovo di Sicilia i Vallelunga Pratameno (CL).

## Administració

Llista d'alcaldes :
| Període | Identitat | Partit |
| 2007- | Domenica Di Baudo | Llista cívica |
# Valençay (municipi)

Valençay és un municipi francès del departament de l'Indre (regió de Centre - Vall del Loira). En aquesta localitat es va signar el Tractat de Valençay entre Napoleó i Ferran VII que va significar el retorn de la corona espanyola a aquest rei. La localitat, a més, dona nom a un formatge francès, el Valençay.